recursal/SuperWikiNEXT-32B huggingface dataset:
**Tupai Terbang Pipi Kelabu** (bahasa Inggeris: *Grey-cheeked Flying Squirrel*) ialah salah satu daripada haiwan yang terdapat di Malaysia. Nama sainsnya *Hylopeles lepidus*. 

Malaysia merupakan salah satu daripada 12 negara yang telah diiktiraf sebagai *kepelbagaian raya* "mega diversity" dari segi bilangan dan kepelbagaian flora dan fauna dengan 15,000 spesies pokok berbunga yang diketahui, 286 spesies mamalia, lebih 1,500 vertebrat darat, lebih 150,000 spesies invertebrat, lebih 1000 spesies rama-rama dan 12,000 spesies kupu-kupu, dan lebih 4,000 spesies ikan laut.

Taburan
-------

Tupai Terbang Pipi Kelabu boleh didapati di Malaysia.

Ciri-ciri
---------

Tupai Terbang Pipi Kelabu adalah haiwan yang tergolong dalam golongan benda hidup, alam haiwan, bertulang belakang (vertebrat), kelas Mamalia. Dalam aturan : , tergolong dalam keluarga : .Tupai Terbang Pipi Kelabu adalah haiwan berdarah panas, melahirkan anak, menjaga anak, dan mempunyai bulu di badan. 

Jantung Tupai Terbang Pipi Kelabu terdiri daripada 4 kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai mamalia, Tupai Terbang Pipi Kelabu berdarah panas, melahirkan anak, menjaga anak, dan mempunyai bulu di badan. Tupai Terbang Pipi Kelabu akan menjaga anaknya sehingga mampu berdikari.

Pengekalan
----------

Tupai Terbang Pipi Kelabu merupakan haiwan yang dilindungi dan memerlukan lesen pemburuan.

Rujukan
-------

1. ↑  Duckworth, J. W. & Hedges, S. (2008). *Hylopetes lepidus*. *Senarai Merah Spesies Terancam IUCN 2008*. IUCN 2008. Dicapai pada 6 January 2009.
2. ↑  "JABATAN HIDUPAN LIAR SABAH" (PDF). Diarkibkan daripada yang asal (PDF) pada 2011-11-11. Dicapai pada 2013-01-10.
***Bakugan Battle Brawlers*** ialah sebuah siri televisyen anime dari Jepun, yang juga direka untuk tontonan masyarakat Amerika Utara. Versi Jepun dan Amerika Utara berbeza dari segi bilangan episod, iaitu Jepun ada 51 sementara Amerika ada 52 kesemuanya. Bersempena dengan siri anime ini, turut dikeluarkan permainan strategi bernama *Bakugan*.

Siri anime Bakugan muncul di TV Malaysia melalui saluran TV3 pada 17 Mei 2009. Juga di Indosiar, di tahun yang sama.

Sinopsis
--------

Di suatu dimensi lain, seekor Bakugan durjana bernama Naga hendak merampas sebuah harta sakti. Naga cuba menggabungkan dirinya dengan harta tersebut, tetapi harta itu meletup lalu berpecah menjadi dua, iaitu Infinity Core dan Silent Core. Kedua-dua bahagian itu mesti dicari sampai dapat dan digabungkan semula untuk memulihkan keseimbangan, sekaligus membolehkan makhluk Bakugan kembali hidup tenteram.

Kisahnya bertengahkan sekumpulan kanak-kanak bersahabat yang mendapati kad-kad logam yang jatuh dari langit. Mereka menggelar diri mereka kumpuan "Bakugan Battle Brawlers" dan terdiri daripada Dan, Shun, Runo, Marucho, Julie, Alice, Masquerade dan Joe Brown. Bersama-sama mereka mendalami asal-usul Bakugan, iaitu permainan yang melibatkan mereka bertujuh dan pertarungan menentang penjahat-penjahat Hal-G dan Naga.

Watak
-----

### Bakugan Battle Brawlers

* **Dan Kuso** (空操 弾馬 [ダン])

Bakugan: Pyrus Dragonoid / "Drago"
* **Runo Misaki** (美咲 琉乃 [ルノ])

Bakugan: Haos Tigrerra
* **Choji 'Marucho' Marukuro** (丸蔵 兆治 [マルチョ])

Bakugan: Aquos Preyas
* **Julie Makimoto** (ジュリィ)

Bakugan: Subterra Gorem
* **Shun Kazami** (風見 駿 [シュン])

Bakugan: Ventus Skyress
* **Alice Gehabich** (アリス・ゲーハビッチ) / **Masquerade** (マスカレード)

Bakugan: Darkus Hydranoid
* **Webmaster Joe** (ジョウ)

Bakugan: Wavern
### Watak lain

* **Michael Gehabich (Hal-G)** (ミヒャエル・ゲーハビッチ)

Bakugan: Naga
* **Billy Gilbert**
* **Klaus von Herzen**

Bakugan: Aquos Sirenoid
* **Chan Lee**

Bakugan: Pyrus Fortress
* **Komba O'Charlie**

Bakugan: Ventus Harpus
* **Julio Santana**

Bakugan: Haos Tentaclear
* **Jenny & Jewels**

Bakugan: Aquos Siege (?) dan Subterra Centerploid (?)
* **Shuji, Nene and Akira**

Bakugan: Darkus ??, Ventus ??, dan Subterra ??
* **Christopher**

Bakugan: Aquos Juggernoid

Rujukan
-------

1. ↑  "Bakugan -Battle Brawlers- TMS Entertainment, LTD statement". Diarkibkan daripada yang asal pada 2009-03-05. Dicapai pada 2009-05-17.

Pautan luar
-----------

* Laman web *Bakugan*
* (Inggeris) *Everything you want to know about Bakugan Battle Brawlers* Diarkibkan 2009-08-25 di Wayback Machine
* (Jepun) Laman web *Bakugan Battle Brawlers* TV Tokyo
* (Inggeris) TMS Entertainment's *Bakugan Battle Brawlers* website
* (Inggeris) *Complete List of all Bakugan Battle Brawlers*
* (Inggeris) Complete Bakugan Information
**Sekolah Menengah dan Kolej Tinggi St. Joseph** ( Benggali: *সেন্ট যোসেফ উচ্চ মাধ্যমিক বিদ্যালয়*code: bn is deprecated  ), juga dikenali sebagai **SJSC** ialah sebuah sekolah menengah tinggi dan kolej Katolik Amerika di Asad Gate, Mohammadpur, Dhaka, Bangladesh. Dianggap secara meluas sebagai salah satu kolej terhebat di Bangladesh.  Ia adalah sekolah mono-ed (lelaki) yang menawarkan pendidikan dari gred Ketiga hingga Kedua Belas, dengan purata umur 8–18 tahun. Sekolah ini merupakan sekolah syif tunggal (pagi) dengan lebih 10 ribu pelajar. 

Selepas kemerdekaan Bangladesh ia ditukar daripada bahasa Inggeris kepada bahasa pengantar Bengali.Pada masa ini, bahasa Inggeris dan bahasa Bengali digunakan untuk pengajaran di peringkat menengah. Sejak nama "*Sekolah Menengah Tinggi St. Joseph* "pendidikan telah diberikan di sini di peringkat menengah tinggi.Setiap tahun 650-750 pelajar pengsan dari cawangan kolejnya dan 165 pelajar dari cawangan sekolah. Pelajar institusi ini dikenali sebagai "Josephites ". 

Sejak 1960-an, Sekolah Menengah Tinggi St. Joseph mendapat reputasi sebagai institusi terbaik untuk pendidikan menengah tinggi di negara ini. Bilangan tertinggi pemegang IPK sempurna dalam peperiksaan kebangsaan (HSC) dan kejayaan luar biasa pelajarnya dalam ujian kemasukan universiti membuktikan perkara ini. 

Sekolah ini mempunyai taman permainan sendiri yang luas, gelanggang bola keranjang dan gelanggang bola tampar serta gelanggang pingpong. 

1. ↑  "St Joseph's Higher Secondary School admission in XI". *Prothom Alo* (dalam bahasa Bengali). 2022-12-08. Dicapai pada 2023-08-30.
2. ↑  "About SJSC". *sjs.edu.bd*. Dicapai pada 2023-08-30.
3. ↑  "Saint Joseph College - College Review". *Edu News* (dalam bahasa Inggeris). 2022-02-12. Dicapai pada 2023-09-02.
4. 1 2 3  "History of College". *St. Joseph School & College*. Diarkibkan daripada yang asal pada 27 July 2013.
**Sekolah Kebangsaan Batu 3** atau nama ringkasnya *SK Batu 3*, merupakan sebuah Sekolah kebangsaan yang terletak di Km.5, Jln Mersing.

Pada 2009, Sekolah Kebangsaan Batu 3 memiliki 510 pelajar lelaki dan 465 pelajar perempuan, menjadikan jumlah keseluruhan murid seramai 975 orang. Ia mempunyai seramai 60 orang guru.2009

Sejarah
-------

Di sebalik rimbunan pohon yang menghijau tersergam sebuah sekolah yang berdiri megah yang terletak 5KM dari Bandar Kluang.

Sekolah ini ditubuhkan pada tahun 1968 dan diberi nama Sekolah Rendah Bandar Inggeris Kluang. Pada tahun 1968 sehingga 1972 sekolah ini menumpang di Sekolah Menengah Sultan Abdul Jalil (SSAJ) dan Sekolah Menengah Tengku Aris Bendahara (STAB) kerana tidak mempunyai bangunan sendiri.

Sehinggalah pada tahun 1973, barulah sekolah ini mempunyai bangunan sendiri. Pada tahun tersebut, kantin dan blok A telah berjaya dibina yang sekarang ini menempatkan murid-murid Tahun 6.

Pada tahun 1982, sebuah perpustakaan telah dibina bagi memudahkan murid-murid mentelaah pelajaran. Sebuah kedai koperasi telah dibina bersebelahan dengan perpustakaan. Selain itu 2 blok tambahan telah dibina pada tahun 1986. Ia telah dijadikan Bilik Kemahiran Hidup dan kelas murid-murid tahun 4 telah ditempatkan di situ.

Tahun 1989 sebuah blok 3 tingkat iaitu blok B telah dibina untuk dijadikan kelas dan bilik khas. Pada tahun 2001 sebuah makmal komputer dan bangunan 4 tingkat telah dibina untuk dijadikan kelas dan bilik khas.

Pada mulanya, kelas-kelas di sekolah ini diberi nama mengikut abjad iaitu A, B, C dan D. Selepas itu ditukar mengikut warna iaitu Hijau, Merah, Kuning, Biru dan Putih. Pada tahun 1990 iainya ditukar kepada T(Tabah), B(Berkat), K(Kurnia), R(Restu) dan S(Setia).

Pada tahun 1997, Sekolah Rendah Kebangsaan Batu 3, Kluang telah ditukar namanya menjadi Sekolah Kebangsaan Batu 3, Kluang.

Pada tahun 2010 sekolah mendapat sebuah bangunan gantian (blok 4 tingkat) yang mempunyai 6 bilik darjah, bilik-bilik khas dan juga sebuah kantin. Bangunan ini mula digunakan pada 1 Januari 2011.

Bangunan lama / asal sekolah ini telah dinaiktaraf untuk dijadikan Pusat Kegiatan Guru yang lokasi asal di SMK Jalan Kota Tinggi dan mula beroperasi pada 2 Disember 2010 - 20 Disember 2011.

Pada 21 Disember 2011, PKG Kluang Timur telah berpindah ke bangunan PPD lama di Jalan Sekolah dan bangunan lama tersebut telah dijadikan Bilik Gerakan Panitia Matapelajaran.

Pencapaian
----------

Sekolah ini telah menjadi johan bicara berirama zon paloh dan berjaya memasuki pertandingan choral speaking peringkat negeri.

Alamat
------

Sekolah Kebangsaan Batu 3
Km.5, Jln Mersing
86000, Kluang
Johor, Malaysia
Telefon = 6077711736
Fax = 6077711736

Pautan luar
-----------

* Sekolah Kebangsaan Batu 3
**Haji Abdul Muis Picho** (lahir 20 Julai 1957) adalah seorang ahli politik Malaysia dan Ahli Dewan Undangan Negeri Sabah untuk Sebatik dari 2008 hingga 2020. Beliau merupakan salah satu Ahli Jawatankuasa Parti Gagasan Rakyat Sabah (GAGASAN) Sebatik dan merupakan ahli utama bagi Parti Gagasan Rakyat Sabah (GAGASAN) Cawangan Sebatik. Beliau juga merupakan Kelab penyokong Gabungan Rakyat Sabah (GRS) Cawangan Kalabakan dan Ahli Penyatu Penyokong-penyokong GRS Kawasan Kunak.

Lahir di Kampung Bombalai, Tawau pada 1957, Muis pernah menuntut di SRK Bombalai, SMK Abaka dan SMK Holy Trinity. Beliau kemudian belajar kejuruteraan automotif di Institut Teknologi Persekutuan. Selepas tamat pengajian, beliau berkhidmat sebagai CEO di Ladang Ternakan Manuk Maridari 1984 hingga 1993.

Beliau pernah seorang ahli Pertubuhan Kebangsaan Melayu Bersatu (UMNO) sejak 1990-an dan memegang pelbagai jawatan dalam parti. Beliau dipilih sebagai ADUN Sebatik pada pilihan raya 2008 dan dipilih semula pada 2013 dan pada 2018. Sesudah PRN 2018, beliau keluar dari UMNO dan menyertai Parti Warisan Sabah (WARISAN) untuk memberi sokongan kepada Shafie Apdal sebagai Ketua Menteri baru.

Pada 29 Julai 2020, dilaporkan beliau salah seorang ADUN WARISAN-PH-UPKO menyokong Musa Aman sebagai Ketua Menteri baru. Biarpun Musa mengakui beliau telah mendapat sokongan yang cukup (33/65) membentuk kerajaan baharu, Shafie meminta Yang di-Pertua Negeri membubarkan DUN dan mengadakan PRN awal. Muis lalu menyertai Parti Pribumi Bersatu Malaysia (PPBM) dan bertanding semula untuk Sebatik semula, namun dikalahkan oleh calon WARISAN, Hassan A. Gani Pg. Amir.

Beliau mengahwini Hajjah Hanawiah binti Paressa dan dikurniakan 12 cahaya mata.

Rujukan
-------

1. 1 2 3 4 5 6  "Muis Picho, bekerja untuk kepentingan rakyat". 28 Februari 2020. Dicapai pada 30 September 2020.
2. ↑  "Enam Adun BN sertai Warisan bentuk kerajaan negeri". 11 Mei 2018. Dicapai pada 30 September 2020.
3. ↑  "'Kami masuk WARISAN tanpa syarat'". 11 Mei 2018. Dicapai pada 30 September 2020.
4. ↑  "Musa Aman umum cukup majoriti bentuk kerajaan negeri baharu". 29 Julai 2020. Dicapai pada 30 September 2020.
5. ↑  "New Sabah government? Musa Aman claims to have simple majority". 29 Julai 2020. Dicapai pada 30 September 2020.
6. ↑  "DUN Sabah bubar hari ini". 30 Julai 2020. Dicapai pada 30 September 2020.
7. ↑  "Lompat parti - perjudian yang membawa penyesalan". 11 September 2020. Dicapai pada 30 September 2020.
8. ↑  "KEPUTUSAN TERKINI DUN N.73". Dicapai pada 30 September 2020.
Pelajar di Universiti Bahrain
**Bahrain** mempunyai **sistem pendidikan awam** tertua di Semenanjung Arab. Sistem ini telah ditubuhkan pada tahun 1932 apabila kerajaan Bahrain memikul tanggungjawab untuk mengendalikan dua sekolah awam rendah yang sedia ada untuk kanak-kanak lelaki. Selepas itu, sekolah perempuan yang berasingan dan pelbagai universiti telah ditubuhkan pada abad ke-20. Menurut data dari bancian 2010, kadar celik huruf Bahrain berada pada 94.6%. Sehingga 2016, perbelanjaan pendidikan menyumbang 2.7% daripada KDNK Bahrain.

Kementerian Pendidikan bertanggungjawab terhadap pendidikan di negara ini.

Rujukan
-------

1. 1 2 3  Hooglund, Eric (1994). "Bahrain: Education". Dalam Metz, Helen Chapin (penyunting). *Persian Gulf states: country studies* (ed. 3rd). Washington, D.C.: Federal Research Division, Library of Congress. m/s. 120–121. ISBN 0-8444-0793-3. OCLC 29548413.  *Rencana ini mengandungi teks dari sumber yang berada dalam domain awam.*CS1 maint: postscript (link)
2. ↑  "Bahrain". CIA - The World Factbook. Dicapai pada 20 Januari 2013.

Bibliografi
* Shirawi, May Al-Arrayed (1987). *Education in Bahrain - 1919-1986, An Analytical Study of Problems and Progress* (PDF). Durham University.

Pautan luar
-----------

* flagPortal Bahrain

* Ministry of Education
**Jurnal akademik** atau **jurnal ilmiah** mengandungi artikel-artikel yang ditulis oleh seseorang yang mahir dalam sesuatu bidang. Jurnal akademik kebiasannya menjadi forum untuk membincangkan kajian terbaharu, dan mengkritik kajian sediaada. Ia kebiasannya mengandungi artikel dari kajian asal, artikel semakan, dan ulasan buku. Tujuan penerbitan jurnal akademik adalah memberi ruang dan tempat kepada penyelidik bertukar-tukar pengetahuan. Jurnal akademik boleh dikesan seawal penerbitan pada abad ke-17.

Terma *jurnal akademik* digunapakai ke atas semua penerbitan ilmiah dalam pelbagai bidang. Jurnal saintifik dan jurnal sains sosial berbeza dalam bentuk dan fungsi berbanding jurnal kemanusiaan. 

Jurnal ulasan sejawat (*peer-review*) merujuk kepada artikel yang ditulis oleh pakar dan dinilaisemula oleh beberapa orang pakar lain dalam bidang yang sama sebelum artikel diterbitkan di dalam jurnal untuk memastikan kualiti sesebuah artikel. Penulis kebiasaannya tidak akan mendedahkan nama beliau untuk mengelakkan berat sebelah.

Rujukan
-------

1. ↑  Gary Blake; Robert W. Bly (1993). *The Elements of Technical Writing*. Macmillan Publishers. m/s. 113.
2. ↑  *The Future of the Academic Journal*, eds. Bill Cope; Angus Phillips (Oxford, UK: Elsevier/Chandos Pub. 2014), p. 1
3. ↑  *Writing Academic Texts Differently*, ed. Nina Lykke (New York; Oxford: Routledge, 2014), p. 208
**Ur-Nammu** (atau **Ur-Namma**, **Ur-Engur**, **Ur-Gur**, ca. 2047-2030 SM kronologi pendek) merupakan pengasas dinasti Ur ketiga Sumeria di Mesopotamia selatan setelah kekuasaan Akkad dan Gutia selama beberapa abad. Pencapaian utamanya adalah pembentukan negara baru. Ia juga dikenang disebabkan undang-undangnya, *Kod Ur-Nammu*.

Antara salah satu pencapaian ketenteraannya adalah penaklukan Lagash dan kemenangannya keatas bekas pemerintahnya di Uruk. Ia dianggap sebagai penguasa serantau (Ur, Eridu, dan Uruk) yang penting ketika dimahkotakan di Nippur, dan diyakini melakukan pembangunan di Nippur, Larsa, Kish, Adab, dan Umma. Ia juga memerintahkan pembangunan beberapa ziggurat, seperti Ziggurat Agung Ur.

Ia digantikan oleh anak lelakinya , Shulgi, setelah berkuasa selama lapan belas tahun. Kematiannya dalam pertempuran menentang Gutia (setelah ia ditinggalkan oleh angkatan bersenjatanya) dikenang dalam puisi Sumeria.

Rujukan
-------

1. ↑  "salinan arkib". Diarkibkan daripada yang asal pada 2007-07-08. Dicapai pada 2013-04-06.
2. ↑  Hamblin, William J. *Warfare in the Ancient Near East to 1600 BC*. New York: Routledge, 2006.

Pautan luar
-----------

* Site drawings of the temple built by Ur-Nammu at Ur to the moon god Nanna. Diarkibkan 2007-07-08 di Wayback Machine
* Nabonidus dedication to the Ziggurat
* The Code of Ur-Nammu at Britannica
* Foundation Figurine of King Ur-Nammu at the Oriental Institute of Chicago

|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Siapa...?** adalah merupakan album studio rakaman pertama Wana iaitu penyanyi dan juara My Starz LG musim kedua pada tahun 2009.

Trivia
------

Pelancaran album Wana, juara MyStarz LG musim ke-2 yang berjudul **…SIAPA?** berlangsung di di Bangkok Jazz, Chulan Square, Bukit Bintang. 

Gadis kelahiran Johor Bahru ini menghasilkan album ini hasil kemenangan Wana sebagai juara My Starz LG 2 dan disambut oleh Warner Music Malaysia. Pastinya dengan kontrak eksklusif selama setahun dapat memberi peluang cerah buat Wana untuk menyemarakkan lagi dunia muzik tanahair.

Tampil bersama rakan My Starz LG yang lain, Wana memilih konsep yang lebih segar dan bertenaga, sesuai dengan semua peringkat terutama golongan remaja. Antara penerbit yang terlibat untuk debut istimewa ini termasuklah Lah VE, Ashraff, Rudi dan Audi Mok. Album ini memiliki 5 buah lagu iaitu

1. Siapakah Orangnya
2. Gerhana… Sebuah Percintaan
3. Orang Biasa
4. Ingin Bersama Kembali
5. Dalam Dilemma

Untuk single pertama, Warner memilih lagu Orang Biasa yang berentak pop reggae yang lebih catchy~! Antara single lain yang best ialah Siapakah Orangnya dan Ingin Bersama, sebuah lagu duet Wana bersama dengan Naib Juara MyStarz LG musim ke-2 iaitu Nashrin.

Mengikut Warner Music, sekarang ini 5 buah lagu dalam satu album sudah boleh dikira atau dipanggil ALBUM PENUH oleh RIM.

Senarai runut
-------------

Rujukan
-------

Lagu
----

| # | Judul Lagu | Menampilkan | Komposer | Penulis Lirik | Masa |
| --- | --- | --- | --- | --- | --- |
| 1 | "Siapa Orangnya" |  |  |  |  |
| 2 | "Gerhana Sebuah Percintaan" |  |  |  |  |
| 3 | "Orang Biasa" |  |  |  |  |
| 4 | "Ingin Bersama Kembali" | Nashrin |  |  |  |
| 5 | "Dalam Dilema "|  |  |  |  |
|
Butiran gula urai biasa yang berwarna-warniButiran urai coklat
**Urai** adalah butiran-butiran manis yang digunakan sebagai penghias dan penambah rasa pada kek, kuih, donat dan ais krim.

Jenis
-----

### Urai coklat

Coklat beras di atas rotiUrai jenis ini khusunya diperbuat dari coklat sebagai bahan utama. Ia datang dari Belanda di bawah nama **hagelslag** dicipta pada tahun 1913 oleh Erven H. de Jong dari syarikat Wormerveer; ia turut dikembangkan sama oleh sebuah syarikat lain bernama Venz. Urai jenis ini dimakan atas roti yang hanya ditemukan dan dinikmati di Belanda dan negara-negara pernah dijajah atau dipengaruhi utama termasuk Indonesia, Suriname, dan Belgium.

Indonesia khususnya memberikan nama **meses**; ia sama ada dinamakan dari *meisje* kerana ia digemari gadis-gadis Belanda atau juga dari kata *muisjes*, sejenis bahan makanan taburan roti memandangkan bentuknya memang mirip bahan sedemikian. Ia juga diterapkan dalam masakan Indonesia moden termasuk roti bakar Bandung. PT Ceres Meiji Indotama merupakan salah satu penghasil urai "meses" terbesar di Indonesia.

Rujukan
-------

1. ↑  "DE JONG'S". *Provinciale Drentsche en Asser courant*. 1913-04-19. Dicapai pada 2019-02-27.
2. ↑  "Hagelslag", *Wikipedia* (dalam bahasa Belanda), 2018-11-28, dicapai pada 2019-02-27
3. ↑  "Venz". Venz.nl. Dicapai pada 2011-01-04.
4. ↑  "Profil PT Ceres: Inovasi Lebih dari Setengah Abad Menghasilkan Meises Cokelat Terbaik di Indonesia". Diarkibkan daripada yang asal pada 2007-03-11. Dicapai pada 2020-11-16.
Hajah **Kalthom Othman** adalah ahli politik wanita Malaysia berbangsa Melayu dari Parti Islam Se-Malaysia. Beliau merupakan bekas Ahli Dewan Negara lantikan Kerajaan Negeri Kelantan selama 2 penggal dari tahun 1991 hingga 1997. Di peringkat parti, beliau pernah menjadi Ketua Dewan Muslimat PAS Malaysia pada 2003 hingga 2005.

Latar belakang
--------------

Kalthom dilahirkan di Kampung Lubok Datok, Yingo, Narathiwat dan dibesarkan oleh ibu saudaranya, Hajah Esah Yahaya di Pasir Puteh, Kelantan sejak kecil.

Kalthom mendapat pendidikan awal di Sekolah Arab Tahzib, Pasir Puteh dan menamatkan pengajian di Yayasan Pengajian Islam Kelantan (YPTIK) di Nilam Puri dengan memperolehi Sijil Dakwah dan Kepimpinan pada tahun 1970.

3 generasi dari Ibu saudaranya, Hajah Esah Yahaya, beliau sendiri (1999-2010) dan anaknya, Ustazah Nor Asilah Mohamed Zin (2013) menerajui kepimpinan Dewan Muslimat PAS Kawasan Pasir Puteh

Penglibatan
-----------

Berikut merupakan jawatan yang penah dipegang mengikut bidang.

### Penglibatan dalam parti

* Setiausaha Dewan Muslimat PAS Kawasan Tumpat (1979)
* Ketua Dewan Muslimat PAS Kawasan Tumpat
* Ketua Dewan Muslimat PAS Kawasan Pasir Puteh (1999-2010)
* Naib Ketua Dewan Muslimat PAS Negeri Kelantan (1979-1992)
* Ketua Dewan Muslimat PAS Negeri Kelantan (1993-2001)
* Naib Ketua Dewan Muslimat PAS Pusat (1993-2001)
* Timbalan Ketua Muslimat PAS Pusat (2001-2003)
* Ketua Dewan Muslimat PAS Pusat (2003-2005)
* Ahli Badan Perhubungan PAS Negeri Kelantan
* Pengarah Pilihanraya PAS Dun Selinsing, PRU 2008

### Penglibatan dalam kerajaan

* Pegawai Penerangan Urusetia Penerangan Kerajaan Kelantan (1990-1991)
* Ahli Dewan Negara (1991-1994 & 1994-1997)
* Ahli Majlis Daerah Tumpat
* Ahli Majlis Daerah Pasir Puteh
* Ahli Parlimen PAS Pasir Puteh 2004 selama 3 bulan sebelum dilucutkan jawatan hasil petisyen pilihan raya.

Ahli Parlimen yang dilucut
--------------------------

Dalam pilihan raya umum 2004, Kalthom telah memenangi kerusi Parlimen Pasir Puteh mengalahkan Dato Che Min Che Ahmad. Bagaimanapun, kerusi tersebut terpaksa diserahkan semula kepada calon UMNO apabila mahkamah mengistyharkan kerusi berkenaan dibatalkan dan kemenangan diberikan kepada Che Min.

Dalam pilihan raya umum 2008, Kalthom tidak bertanding di mana-mana kerusi. Komitmen kepada parti dan perjuangan masih diteruskan walaupun tanpa jawatan penting. Sehingga ke saat akhir Allahyarham merupakan Ketua Dewan Muslimat PAS Pasir Puteh dan pegawai Dakwah Halaqah DUN Selising, Pasir Puteh.

Meninggal dunia
---------------

Pada 3 Februari, Kalthom telah meninggal dunia di Hospital Universiti Sains Malaysia (HUSM), Kubang Kerian, Kelantan dalam usia 61 tahun setelah diserang angin ahmar. Solat jenazah diadakan di Masjid Ibrahimi, Pasir Puteh.

Rujukan
-------

1. ↑  "Bekas Ketua Muslimat PAS Pusat meninggal dunia". Diarkibkan daripada yang asal pada 2010-05-14. Dicapai pada 2012-02-05.
**Zul Zamrin Zamanhuri** merupakan seorang bekas pelakon kanak-kanak Malaysia. Beliau terkenal menerusi watak lakonannya sebagai Din dalam filem *Kami* (1982).

Kerjaya
-------

Pada usia 11 tahun, Zul Zamrin telah dipilih untuk menjayakan peranan dalam filem *Kami* di samping penghibur No.1 Asia, Allahyarham Datuk Sudirman Haji Arshad arahan sulung oleh Patrick Yeoh. Persembahannya dalam filem ini melayakkan Zul Zamrin memenangi Pelakon Kanak-Kanak Terbaik di Festival Filem Malaysia ke-3 yang diadakan pada 28 November 1982, enam bulan selepas *Kami* ditayangkan.

Kehidupan peribadi
------------------

Dalam satu temuramah di rancangan bual bicara *Malaysia Hari Ini* di TV3 pada 22 Februari 2012, bersempena ulang tahun ke-20 pemergian Allahyarham Sudirman ke rahmatullah, Zul Zamrin berkata peluang berlakon disamping Allahyarham merupakan peluang seumur hidup yang tidak dapat dilupakan sehingga hari ini. Beliau juga berkata turut menyimpan keratan akhbar mengenai penglibatannya dalam filem *Kami*.

Zul Zamrin juga menyatakan bahawa beliau sebenarnya tidak berminat lagi untuk menjadi pelakon dan *Kami* merupakan filem pertama dan terakhirnya. Beliau berkata: "Saya sebenarnya mengikut kata ibu yang mahukan saya berjaya dalam akademik dan bukannya lakonan."

Filemografi
-----------

### Filem

| Tahun | Tajuk | Watak | Catatan |
| --- | --- | --- | --- |
| 1982 | *Kami* | Din | Filem pertama dan terakhir, dikreditkan sebagai Zul Zamanhuri |
|

### Televisyen

| Tahun | Tajuk | Peranan | Saluran TV |
| --- | --- | --- | --- |
| 2012 | *Malaysia Hari Ini* | Dirinya sendiri / tetamu jemputan | TV3 |
|

Anugerah dan pencalonan
-----------------------

| Tahun | Anugerah | Kategori | Keputusan |
| --- | --- | --- | --- |
| 1982 | Festival Filem Malaysia ke-3 | Pelakon Kanak-kanak Terbaik | Menang |
|

Rujukan
-------

1. 1 2 3  'DIN' MASIH TERINGAT NOSTALGIA FILEM KAMI *MyArtis*. 22 Februari 2012.

Pautan luar
-----------

* Zul Zamrin Zamanhuri di Pangkalan Data Filem Internet (IMDb)
Sahibus Samahah Dato' Paduka Syeikh **Fadzil bin Haji Awang** merupakan Mufti Negeri Kedah ke-4. Beliau dilantik menggantikan Datuk Syeikh Muhamad Baderudin Ahmad yang tamat kontrak selepas berkhidmat sejak 2009 hingga 2017.

Latar belakang
--------------

Syeikh Fadzil dilahirkan pada 18 Jun 1949 di Kampung Pida 7, Jalan Sanglang, Kodiang, Kedah. Beliau menerima pendidikan awal di Pondok Pasir Tumbuh, Kelantan dan Sekolah Agama Pokok Sena, Kepala Batas, Pulau Pinang sebelum melanjutkan pengajian ke Universiti Al-Azhar, Mesir dalam bidang pengajian tafsir dan ulum al-Quran.

Kerjaya
-------

Beliau pernah bertugas sebagai Pegawai Penyelidikan Islam Pusat Islam, Jabatan Perdana Menteri pada 1981 hingga 1984. Beliau kemudian bertugas sebagai guru Pendidikan Islam dan Bahasa Arab di Maktab Mahmud, Alor Setar pada 1984 hingga 2005. Selain itu, beliau juga dilantik sebagai Ahli Jawatankuasa Fatwa Kedah pada 2002, Ahli Majlis Agama Islam Negeri Kedah, Ahli Lembaga Zakat Negeri Kedah dan Ahli Lembaga Penasihat Ibadat Haji Tabung Haji/JAKIM.

Anugerah dan pengiktirafan
--------------------------

* Kedah
	+ Darjah Paduka Seri Setia Sultan Sallehuddin Kedah Yang Amat Dihormati (DPSS) - ***Datuk Paduka*** - 2019
	+ Darjah Dato' Setia Diraja Kedah (DSDK) - ***Dato'*** - 2008
	+ Ahli Mahkota Kedah (AMK) - 2005
	+ Bintang Perkhidmatan Cemerlang Kedah (BCK) - 2003

Rujukan
-------

1. ↑  Muhaamad Hafis Nawawi (21 Julai 2017). "Syeikh Fadhil Mufti Kedah yang baru". *Harian Metro*. Dicapai pada 16 Mei 2020. Cite has empty unknown parameter: `|dead-url=` (bantuan)
**Urantia Foundation** atau harfiahnya **Yayasan Urantia** adalah sebuah organisasi nirlaba yang berpusat di Chicago dan ditubuhkan pada tahun 1950 untuk menyediakan bahan, mempromosikan acara, dan memberikan panduan yang berkaitan dengan *The Urantia Book*.

Tujuan
------

Tujuan utama yayasan ini adalah untuk menyediakan penyebaran *The Urantia Book* dan memastikan bahawa teks tersebut tetap tidak berubah. Ia menerbitkan salinan pertama buku yang tersedia untuk umum pada tahun 1955. Organisasi ini mengekalkan integriti teks dan membenarkan terjemahan tertentu. Yayasan Urantia dilantik untuk mengekalkan domain eksklusif atas nama "The URANTIA BOOK", "Urantia Brotherhood", "Urantia Foundation" dan "Urantia Society" untuk sekurang-kurangnya satu generasi.

Hak cipta dan tanda dagangan
----------------------------

Pada tahun 1995, perbicaraan juri Amerika Syarikat di Arizona mendapati bahawa pembaharuan hak cipta buku tahun 1983 oleh Urantia Foundation tidak sah. Namun, keputusan itu dibatalkan atas rayuan.

Pada tahun 2001, perbicaraan juri Amerika Syarikat di Oklahoma sekali lagi mendapati bahawa pembaharuan hak cipta buku 1983 oleh Urantia Foundation tidak sah. Namun, keputusan ini ditegakkan di Mahkamah Rayuan Amerika Syarikat (Sirkuit ke-10), membuat pemisahan litar sama ada versi buku Inggeris dianggap memasuki domain awam di AS pada tahun 1983. Pada tahun 2006, hak cipta antarabangsa pada teks Inggeris tamat.

Yayasan Urantia meletakkan logo tiga lingkaran sepusat biru di sampul *The Urantia Book* dan mempunyai tanda dagangan Amerika Syarikat untuk simbol itu. Lingkaran juga digunakan dengan persetujuan yayasan untuk menunjukkan organisasi gabungan lain.

Rujukan
-------

1. ↑  Page 7: THE PLAN FOR THE URANTIA BOOK REVELATION By Carolyn B. Kendall
2. ↑  Urantia Foundation v. Maaherra (D. Ariz. 1995)
3. ↑  Urantia Foundation v. Maaherra (9th Cir. 1997)
4. ↑  Michael Foundation, Inc. v. Urantia Foundation v. Harry McMullan, III Diarkibkan 2008-09-05 di Wayback Machine *US District Court decision by jury that Urantia Foundation does not hold the copyright to* The Urantia Book
5. ↑  Michael Foundation, Inc. v. Urantia Foundation v. Harry McMullan, III Diarkibkan 2007-10-16 di Wayback Machine US Court of Appeals affirms the jury decision that Urantia Foundation did not have valid copyright renewal *The Urantia Book*
6. ↑  "2006 Urantia Foundation annual report" (PDF). urantia.org. Diarkibkan daripada yang asal (PDF) pada 2008-05-13. Dicapai pada 2008-03-15.

Pautan luaran
-------------

* Yayasan Urantia
**Toh Puan Rahimah Stephens** ( 22 Oktober 1930 - 14 Mac 2022. (Dilahirkan : Beaufort, Sabah) merupakan isteri kepada Tun Fuad Stephens, Ketua Menteri Sabah yang pertama. Beliau pernah menjadi ADUN kawasan Kiulu, Tuaran, Sabah. Pada tahun 2011, beliau dinobatkan sebagai "Tokoh Mubarak 2011" sempena Perhimpunan Agung Tahunan Majlis Bekas Wakil Rakyat (Mubarak) Ke-8 di Kota Kinabalu.

Politik
-------

Pada tahun 1961, beliau menjadi Ketua Wanita Parti UNKO (kemudian dinamakan UPKO) yang ditubuhkan oleh suami beliau, Tun Fuad Stephens. Kemudian, beliau menjadi Ketua Wanita Parti Berjaya dan menjadi Wakil Rakyat Kawasan Kiulu setelah menang dalam pilihan raya kecil Sabah. Pada 17 Julai 1976, beliau dilantik sebagai Menteri Kebajikan dalam Kerajaan Negeri Sabah. Beliau merupakan wanita pertama yang dilantik sebagai Menteri dalam Kerajaan Negeri Sabah.

Pandu Puteri
------------

Beliau menjadi ahli Pandu Puteri Tunas, Pandu Puteri Remaja dan Pandu Puteri Renjer semasa di bangku sekolah. Pada tahun 1951, beliau memimpin Pandu Puteri Tunas sebagai Kakak Setia di Kota Kinabalu. Manakala pada tahun 1959 hingga 1960-an, beliau menjadi ahli majlis Pandu Puteri Negeri Sabah. Seterusnya, pada tahun 1974, beliau menjadi Penaung Persatuan Pandu Puteri Malaysia Cawangan Sabah. 

Pada tahun 2000, beliau membantu 'jualan meja' di Hotel Magellan Sutera sempena Ulang Tahun Ke-80 Pandu Puteri di Sabah. Beliau juga terlibat dalam persediaan dan perundingan dengan pihak Hotel Le Meridien, Kota Kinabalu untuk menjayakan Persidangan Pesuruhjaya dan Mesyuarat Agung Tahunan Persatuan Pandu Puteri Malaysia pada Jun 2006.

Sumbangan lain
--------------

Beliau juga aktif dalam Sabah Anti Tuberculosis Association (SABATA), Persatuan Bulan Sabit Merah Malaysia (cawangan Sabah), Inner Wheel Club, National Stokees Association, Cawangan Sabah (NASAM), dan Senior Citizen Association. Beliau juga merupakan pengasas Sabah Heart Fund (SOS).

Anugerah
--------

Beliau dianugerahi pingat P.G.D.K. yang membawa gelaran "Datuk" (pada tahun 1971) dan Anugerah S.P.D.K. yang membawa gelaran Datuk Panglima (pada tahun 1982). Pada tahun 1985 beliau dianugerahi "Tun Fatimah Gold Award" oleh NCWO. Selain itu, beliau juga menerima anugerah "Tokoh Wanita" sempena Hari Wanita 2003 pada 19 Oktober 2003.

Rujukan
-------

1. ↑  "Transformasi menyeluruh - PM". *Utusan Malaysia*. 7 Mei 2011. Dicapai pada 15 Oktober 2011‎. Check date values in: `|accessdate=` (bantuan)
2. ↑  "PBiodata Penerima Anugerah Sri Kandi Persatuan Pandu Puteri Malaysia 2006". Diarkibkan daripada yang asal pada 2011-09-18. Dicapai pada 15 Oktober 2011‎. Check date values in: `|accessdate=` (bantuan)
**Parti Perpaduan Nasional** (Inggeris: National Solidarity Party) ialah sebuah parti politik sayap tengah di Singapura. Ditubuhkan pada Julai 1987 oleh sekumpulan usahawan dari kelas pertengahan, ia telah mengambil bahagian dalam pilihanraya Singapura sejak 1988. Parti ini diketuai oleh Presidennya, Yip Yew Weng dan Setiausaha Jeneralnya, Steve Chia. Parti NSP diwakili dalam parlimen oleh Steve Chia yang dilantik sebagai Anggota Parlimen Tanpa Kawasanundi dari 2002 hingga 2006 apabila beliau meraih peratusan tertinggi di antara parti pembangkang yang kalah pada Pilihanraya Umum 2001 di Choa Chu Kang.

Salah satu tujuan utama NSP ialah untuk memasukkan unsur daya saing dalam arena politik Singapura yang sudah lama dikuasai oleh Parti Tindakan Rakyat (PAP). Mereka khuatir yang dengan kuasa total yang dimiliki PAP, tiada sistem yang dapat memeriksa, menilai dan mengawal kuasa yang dipegangi PAP. 

Ideologi parti NSP bersayap tengah dari segi dasar sosial dan ekonomi. Ia percaya bahawa jika terdapat lebih penglibatan dari berbagai sektor masyarakat Singapura dalam bidang politik, ia akan lebih mendemokratisasikan paradigma membuat keputusan oleh pemerintah.

Tokoh
-----

* Presiden: Yip Yew Weng
* Naib Presiden: Sebastian Teo
* Setiausaha Jeneral: Steve Chia
* Naib Setiausaha Jeneral: Reno Fong

Pautan luar
-----------

* Laman web rasmi
**Seri Kembangan** (N28) ialah sebuah kawasan pilihan raya berperingkat negeri bagi Dewan Negeri Selangor. Kawasan DUN ini berada di bawah parlimen Puchong (kawasan persekutuan). Kawasan ini ditubuhkan pada tahun 1994 dan dipertandingkan kali pertama pada tahun 1995.

Penyandang ADN ini ialah Yang Berhormat Ean Yong Hian Wah dari PH-DAP. Beliau menyandang kerusi ini sejak Pilihan Raya Umum Malaysia ke-12 pada 2008.

Sejarah Kawasan
---------------

**2004–2016:** Kawasan DUN ini mengandungi daerah-daerah pengundian di Serdang Lama, Serdang Utama, Seri Kembangan 2, Seri Kembangan 1, Seri Kembangan 4, Seri Kembangan 5, Seri Kembangan 9, Seri Kembangan 11, Seri Kembangan 8, Seri Kembangan 10, Seri Kembangan 12, Seri Kembangan 7, Seri Kembangan 6, Seri Kembangan 3, Bukit Serdang, Taman Universiti Indah, Desa Serdang, Taman Muhibbah, Sungai Besi Indah, Serdang Raya.

**2016–present:** Kawasan DUN ini mengandungi daerah-daerah pengundian di Serdang Lama, Serdang Utama, Seri Kembangan 2, Seri Kembangan 1, Seri Kembangan 4, Seri Kembangan 5, Seri Kembangan 9, Seri Kembangan 11, Seri Kembangan 8, Seri Kembangan 10, Seri Kembangan 12, Seri Kembangan 7, Seri Kembangan 6, Seri Kembangan 3, Bukit Serdang, Taman Universiti Indah, Desa Serdang, Taman Muhibbah, Sungai Besi Indah, Serdang Raya, Taman Bukit Belimbing.

Sejarah Wakil Rakyat
--------------------

| Ahli Dewan Negeri bagi Seri Kembangan |
| --- |
| Dewan | Tahun | Ahli | Parti |
| Sri Kembangan |
| Ke-9 | 1995-1999 | Liew Yuen Keong | BN |
| Ke-10 | 1999-2004 |
| Seri Kembangan |
| Ke-11 | 2004-2008 | Liew Yuen Keong | BN |
| Ke-12 | 2008-2013 | Ean Yong Hian Wah | DAP |
| Ke-13 | 2013-2018 |
| Ke-14 | 2018-2023 | PH (DAP) |
| Ke-15 | 2023-kini | Wong Siew Ki |

Keputusan Pilihan Raya
----------------------

Pentadbiran dan Kemudahan
-------------------------

DUN Seri Kembangan berada di bawah daerah Petaling,Selangor. 

### Mukim

Mukim bagi DUN ini ialah mukim Petaling. 

### Pihak Berkuasa Tempatan

Kerajaan tempatan bagi DUN ini ialah Majlis Perbandaran Subang Jaya.

Rujukan
-------

1. ↑  "Electoral Roll for the 14th Malaysian General Election Updated as of 10 April 2018" (PDF). Election Commission of Malaysia. 2018-04-16. m/s. 12. Diarkibkan daripada yang asal (PDF) pada 2018-04-25. Dicapai pada 2018-04-25.
2. ↑  "Federal Government Gazette - Notice of Polling Districts and Polling Centres for the Federal Constituencies and State Constituencies of the States of Malaya [P.U. (B) 197/2016]" (PDF). Attorney General's Chambers of Malaysia. 29 April 2016. Dicapai pada 2016-06-19.
**Tunas Cipta** merupakan sebuah majalah berbahasa Melayu di Malaysia. Majalah ini diterbitkan oleh Dewan Bahasa dan Pustaka secara bulanan sejak Jun 2001. Di samping itu, ia menyasarkan pembaca daripada kalangan remaja atau orang muda. Majalah ini juga mengandungi 68 halaman bercetak.

Kandungan
---------

Majalah ini mempunyai moto iaitu "Sastera Generasi Baharu" serta mengatakan tentang perkembangan kesusasteraan remaja dan penulis baharu tanah air. Selain itu, ia memaparkan hasil karya yang kreatif oleh penulis baharu dan remaja dalam pelbagai genre.

Butiran
-------

Berikut merupakan senarai harga yang telah ditetapkan dengan mengikut tempat majalah ini dipasarkan.

* Semenanjung Malaysia : RM 5.00
* Sabah/Sarawak : RM 5.50
* Singapura : S$ 5.00
* Brunei Darussalam : B$ 5.00

Rujukan
-------

1. ↑  "salinan arkib". Diarkibkan daripada yang asal pada 2012-04-23. Dicapai pada 2012-06-24.

Pautan luar
-----------

* Laman web Facebook Tunas Cipta
* Laman web rasmi DBP Diarkibkan 2007-08-11 di Wayback Machine
**Rachel Ong Sin Yen** (Bahasa Cina: 王心妍 Wáng Xīn Yán, lahir 1973) adalah seorang ahli politik Singapura dan ahli Parlimen GRC Pantai Barat sejak 2020.

Pendidikan dan kehidupan peribadi
---------------------------------

Ong memperoleh ijazah sarjana dalam pentadbiran perniagaan di INSEAD dan Universiti Tsinghua. Beliau ialah seorang bujang.

Kerjaya
-------

Beliau pernah bekerja di dalam bidang kegiatan amal seperti Trybe. Beliau juga sebagai Wakil Ketua di Jawatankuasa Perundingan Warga Telok Blangah, dan juga Ketua Eksekutif di ROHEI.

Pada pilihan raya 2020, Ong dipilih sebagai calon Parti Tindakan Rakyat (PAP) untuk GRC Pantai Barat. Pada 10 Julai, pasukannya nyaris mengalahkan pasukan pembangkang dari Parti Kemajuan Singapura (PSP), yang diketuai oleh bekas MP dan juga calon presiden pada tahun 2011 iaitu Tan Cheng Bock.

Rujukan
-------

1. 1 2 3 4  "Singapore GE2020: Profiles of PAP's new candidates". 25 Jun 2020. Dicapai pada 13 Julai 2020.
2. 1 2  "GE 2020: PAP introduces 4 more new candidates, including first female general". 26 Jun 2020. Dicapai pada 13 Julai 2020.
3. ↑  "West Coast GRC To Be Contested By PAP's S. Iswaran & Desmond Lee, To Face PSP A-Team". 30 Jun 2020. Dicapai pada 13 Julai 2020.
4. ↑  "Singapore GE: PAP narrowly wins West Coast GRC with 51.69pc of the vote". 11 Julai 2020. Dicapai pada 13 Julai 2020.

Pautan luaran
-------------

* Rachel Ong di Instagram
| **Sekolah Menengah Kebangsaan Seri Hartamas** |
| --- |
|
| 
Lencana SMK Seri Hartamas |
| Alamat |  Malaysia Jln 48/70A, Desa Seri Hartamas, Kuala Lumpur |
| Telefon | 323004311 |
| Faksimili | 323004312 |
| Klasifikasi | Sekolah Menengah Kebangsaan, Sekolah Kerajaan |
| Moto | Usaha Maju Jaya |
| Slogan | - |
| Kod Sekolah | WEA0220 |
| Pengetua | Pn. Suzieany binti Mohammed Harris |
| Penolong Kanan Akademik | - |
| Penolong Kanan Hal Ehwal Pelajar | - |
| Penolong Kanan Kokurikulum | - |
| Tahun dirasmikan | - |

**Sekolah Menengah Kebangsaan Seri Hartamas** merupakan sebuah Sekolah Menengah Kebangsaan yang terletak di Jln 48/70A, Desa Seri Hartamas, Kuala Lumpur.

Pada 2009, Sekolah Menengah Kebangsaan Seri Hartamas memiliki 692 pelajar lelaki dan 631 pelajar perempuan, menjadikan jumlah keseluruhan murid seramai 1323 orang. Ia mempunyai seramai 68 orang guru.2009

Sekolah seri hartamas ditubuhkan pada tahun 1992

Pencapaian
----------

Alamat
------

Sekolah Menengah Kebangsaan Seri Hartamas
Jln 48/70A, Desa Seri Hartamas, Kuala Lumpur
Telefon = 323004311
Fax = 323004312

Pautan luar
-----------

* 

```
  Bolasepak bawah-18 
```

Skuad bolasepak bawah 18 telah mendapat tempat ketiga pada tahun 2012 dan ini buat kali pertamanya Skuad B18 dapat mewakili zon Bangsar. Manakala, skuad B15 pula gagal untuk melayakkan diri untuk mewakil zon Bangsar.
Macedonia Utara ialah sebuah negara yang terletak di tenggara Eropah dengan koordinat geografi 41°50′N 22°00′E﻿ / ﻿41.833°N 22.000°E﻿ / 41.833; 22.000, bersempadan dengan Kosovo dan Serbia di utara, Bulgaria di timur, Yunani di selatan dan Albania di barat. Negara ini adalah sebahagian daripada kawasan Macedonia yang lebih luas dan membentuk sebahagian besar Vardar Macedonia. Negara ini merupakan koridor pengangkutan utama dari Eropah Barat dan Tengah ke Eropah Selatan dan Laut Aegia. Macedonia Utara ialah sebuah negara yang terkurung daratan tetapi mempunyai tiga tasik semula jadi utama: Tasik Ohrid, Tasik Prespa dan Tasik Dojran. Ia mempunyai keluasan air 857 km2, manakala keluasan daratannya ialah 24,856 km2.

Secara fitogeogtafi, Macedonia tergolong dalam provinsi Illyrian di kawasan Circumboreal dalam Kerajaan Boreal. Menurut WWF dan Peta Digital Kawasan Ekologi Eropah oleh Agensi Alam Sekitar Eropah, wilayah Macedonia Utara boleh dibahagikan kepada empat ekokawasan: hutan campuran Pergunungan Pindus, hutan campuran Balkan, hutan campuran Rhodope dan hutan sklerofil dan campuran Aegean.

Lihat juga
----------

* flagPortal Macedonia Utara
* iconPortal Geografi

* Atlas Macedonia Utara
* Macedonia Utara

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Geografi Macedonia Utara*** |

* ExploringMacedonia.com
* Macedonia.org
* COLISEE – Tourism in North Macedonia Diarkibkan 25 Julai 2011 di Wayback Machine (dalam bahasa Perancis)
**Sekolah Kebangsaan Tanjung Surat** atau nama ringkasnya *SK Tanjung Surat*, merupakan sebuah Sekolah kebangsaan yang terletak di Peti Surat 18, Bandar Penawar.

Pada 2009, Sekolah Kebangsaan Tanjung Surat memiliki 25 pelajar lelaki dan 25 pelajar perempuan, menjadikan jumlah keseluruhan murid seramai 50 orang. Ia mempunyai seramai 7 orang guru.2009

Sejarah
-------

Sekolah ini telah dibina pada awal tahun 1880-an di Tanjung Langsat oleh Kerajaan Johor. Beberapa tahun kemudian, apabila Tanjung Surat menjadi Pusat Tadbir bagi kawasan Perairan Sungai Johor, Sekolah Melayu Tanjung Langsat telah dipindahkan ke Tanjung Surat. Sekolah ini telah diasaskan oleh Dato' Timur iaitu Dato' Wan Jaffar bin Wan Nong Yahya. Sekolah ini didirikan di Tanjung Mas, Kampung Nior, Tanjung Surat. Guru yang mula-mula bertugas di sekolah ini ialah Tuan Hj. Abd. Majid.

Pada tahun 1926, sekolah ini telah dipindahkan ke Kampung Tanjung Surat keran telah mendapat sebuah bangunan baru yang didirikan oleh DYMM Sultan Ibrahim Johor. Bilangan murid pada masa itu seramai 70 orang dengan 3 orang guru sebagai tenaga pengajar. Kebanyakan murid-murid sekolah ini datang dari kawasan yang berhampiran iaitu Tanjung Langsat, Perigi Aceh, Tanjung Buai, Tanjung Serindit, Tanjung Pinang, Air Bentan, Kampung Linting dan Tanjung Surat. Kebanyakan mereka bersampan ke sekolah. Matapelajaran yang diajar pada masa itu ialah Pengetahuan Am, Penimbul Akal, Baji Akal, Sejarah Johor dan lain-lain. Pakaian seragam mereka ialah baju kemeja putihh, seluar pentelon kuning dan bersongkok.

Pada tahun 1949, sekolah ini telah mendapat bangunan tambahan dari seorang ahli dermawan Inggeris iaitu Mr. Catchfall, seorang AO yang bermastautin di Tanjung Surat. Bangunan ini berharga lebih kurang $500.00 dan pembinaannya dibuat secara bergotong-royong oleh penduduk tempatan.

Pada bulan November 1984, sekolah ini telah mendapat sebuah bangunan baru 3 tingkat tetapi kerja-kerja pembinaan terbengkalai. Pada bulan Jun 1986, kerja-kerja pembinaan sekolah ini disambung semula dan telah siap dibina pada bulan Mac 1987. Pada bulan April 1987, bangunan baru telah dibuka bagi digunakan. Bangunan baru ini mempunyai 6 bilik darjah, sebuah pejabat, sebuah perpustakaan, sebuah bilik guru, dewan, makmal sains dan bilik pandang dengar. Sebuah kantin baru juga telah disediakan di bahagian hadapan bangunan baru ini.

Pada bulan September 2006, sekolah ini telah mendapat bangunan baru bagi Pra-Sekolah beserta taman permainan kanak-kanak dan telah siap pada penghujung tahun. Mulai tahun 2007, kelas Pra-Sekolah telah dibuka kepada kanak-kanak yang berusia 6 tahun dan 5 tahun. Seramai 11 orang kanak-kanak telah mendaftar dan mengikuti program ini yang dikendalikan seorang guru Pra-Sekolah kelulusan KPLI dengan dibantu oleh seorang pembantu pengurusan murid pra-sekolah.

Pencapaian
----------

Alamat
------

Sekolah Kebangsaan Tanjung Surat
Peti Surat 18, Bandar Penawar
81930, Kota Tinggi
Johor, Malaysia
Telefon = +601-97779069
Fax = TIADA

Rujukan
-------

 1. ↑  Sejarah Sekolah Kebangsaan Tanjung Surat

Pautan luar
-----------

* Sekolah Kebangsaan Tanjung Surat
**Melanie Thandiwe Newton** OBE (/ˈtændiːweɪ/ *TAN-dee-way*; lahir 6 November 1972), dahulunya dikreditkan sebagai **Thandie Newton** (/ˈtændi/ *TAN-dee*), ialah seorang pelakon wanita Inggeris.

Newton terkenal kerana membintangi pelbagai peranan termasuk watak tajuk dalam *Beloved* (1998), Nyah Nordoff-Hall dalam *Mission: Impossible 2* (2000), Tiffany dalam *Shade* (2003), Dame Vaako dalam *The Chronicles of Riddick* (2004), Christine dalam *Crash* (2004), Linda dalam *The Pursuit of Happyness* (2006), Libby dalam *Run Fatboy Run* (2007), Stella dalam *RockNRolla* (2008), Condoleezza Rice dalam *W.* (2008), Laura Wilson dalam *2012* (2009), Tangie Adrose dalam *For Colored Girls* (2010), Maeve Millay di *Westworld* (2016–2022), Roz Huntley dalam *Line of Duty* (2017), dan Val dalam *Solo: A Star Wars Story* (2018).

Rujukan
-------

1. ↑  Gonda, Violet (24 June 2021). "The Hot Seat with Violet Gonda. Thandiwe Newton". *YouTube*. Dicapai pada 8 November 2022.

Pautan luar
-----------

* Thandiwe Newton di Pangkalan Data Filem Internet (IMDb)
* Templat {{Twitter}} kehilangan ID dan tidak wujud di Wikidata.
* Templat {{Instagram}} kehilangan ID dan tidak wujud di Wikidata.
**Tupai Terbang Berjambang** (bahasa Inggeris: *Whiskered Flying Squirrel*) ialah salah satu daripada haiwan yang terdapat di Malaysia. Nama sainsnya *Petinomys genibarbis*. 

Malaysia merupakan salah satu daripada 12 negara yang telah diiktiraf sebagai *kepelbagaian raya* "mega diversity" dari segi bilangan dan kepelbagaian flora dan fauna dengan 15,000 spesies pokok berbunga yang diketahui, 286 spesies mamalia, lebih 1,500 vertebrat darat, lebih 150,000 spesies invertebrat, lebih 1000 spesies rama-rama dan 12,000 spesies kupu-kupu, dan lebih 4,000 spesies ikan laut.

Taburan
-------

Tupai Terbang Berjambang boleh didapati di Malaysia.

Ciri-ciri
---------

Tupai Terbang Berjambang adalah haiwan yang tergolong dalam golongan benda hidup, alam haiwan, bertulang belakang (vertebrat), kelas Mamalia. Dalam aturan : , tergolong dalam keluarga :. Tupai Terbang Berjambang adalah haiwan berdarah panas, melahirkan anak, menjaga anak, dan mempunyai bulu di badan. 

Jantung Tupai Terbang Berjambang terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai mamalia, Tupai Terbang Berjambang berdarah panas, melahirkan anak, menjaga anak, dan mempunyai bulu di badan. Tupai Terbang Berjambang akan menjaga anaknya sehingga mampu berdikari.

Pengekalan
----------

Tupai Terbang Berjambang merupakan haiwan yang dilindungi and memerlukan lesen pemburuan.

Rujukan
-------

1. ↑  Francis, C. & Gumal, M. (2008). *Petinomys genibarbis*. *Senarai Merah Spesies Terancam IUCN 2008*. IUCN 2008. Dicapai pada 6 January 2009.
2. ↑  Protection of Wild Life Act 1972  
LAWS OF MALAYSIA<br<Act 76
**Paduka Seri Maharaja** merupakan pura tertua daripada Paduka Seri Rana Wikrama dan Raja keempat dari Singapura. Ia juga dikenali sebagai *Damia Raja* sebelum menaiki takhta. Menurut *Sejarah Melayu*, semasa pemerintahan Paduka Sri Maharaja ditandakan dengan berlakunya peristiwa *Todak* yang melanda seluruh pantai Singapura. Seorang pemuda, Hang Nadim, memikirkan penyelesaian yang bijak untuk menghalau *todak*. Raja awalnya berterima kasih, tetapi merasakan bahawa semakin terancam oleh kebijakan budak itu, dan memerintahkan agar hukuman mati terhadap budak tersebut dilaksanakan. Pada 1389, Paduka Sri Maharaja digantikan oleh anaknya , Iskandar Shah.

Rujukan
-------

1. ↑  A. Samad, Ahmad (1979), *Sulalatus Salatin (Sejarah Melayu)*, Dewan Bahasa dan Pustaka, m/s. 54, ISBN 983-625-601-6, diarkibkan daripada yang asal pada 2013-10-12, dicapai pada 2013-02-14
2. ↑  Tsang, Susan; Perera, Audrey (2011), *Singapore at Random*, Didier Millet, m/s. 120, ISBN 978-9-814-26037-4

|  |
| --- |
| Paduka Seri Maharaja **Dinasti Sriwijaya** |
| Gelaran pemerintah |
| Didahului oleh**Paduka Seri Rana Wikrama** | **Raja Singapura**1362–1375 | Diikuti oleh:**Paduka Seri Sultan Iskandar Shah** |

|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s